Bikramapur Vihara

Bikramapur Vihara është një vihara e lashtë budiste në fshatin e Raghurampurit, në Bikramapur, distrikti i Munshiganxhit, Divizioni i Dhakës në Bangladesh.

Vendndodhja
Manastiri gjendet në fshatin Raghurampur nën komunën Rampal, në krahinën historike të Bikramapurit, në upazilën Munshiganxh Sadar të distriktit të Munshiganxhit, në divizionin e Dhakës. Bikramapuri (Vikramapura, Qyteti i kurajos) ishte një njësi e distriktit të Dhakës në Presidencën e Bengalit të Indisë Britanike. Ai ishte një rajon historik i Bengalit, i vendosur në brigjet e lumit Padma të Bengalit. Në ditët e sotme, ai përfshihet nga distrikti i Munshiganxhit të Bangladeshit (Bengali Lindor).

Sfondi Historik

Gjatë Periudhës Pala rajoni u drejtua vijimisht nga Vigrahapala I, Narajanapala, Raxhjapala, Gopala II, Vigrahapala II, Mahipala, Najapala, Vigrahapala III, Mahipala II, Shurapala II, Ramapala, Kumarapala, Gopala III dhe Madanapala. Perandoria Pala u shpërbë në vitin 1174 e dobësuar nga sulmet e Dinastisë Sena.

Gjatë sundimit të Sriçandras (mbretëruar në vitet930–975), qendra administrative e Dinastisë Çandra u vendos në Bikramapur. Dinastia Varman (1035-1150) zëvendësoi atë Çandra duke krijuar mbretërinë e saj të pavarur.

Dinastia Varman u bë e fuqishme në Bengalin Lindor. Varmanët pretendonin se rridhnin nga një degë e Dinastisë Jadava të Simhapurit. Xhat Varmani, Hari Varmani, Samala Varmani ishin sunduesit e fuqishëm që sunduan në Bikramapur. Bhoxha Varmani ishte sunduesi i fundit i pavarur i Dinastisë Varman që u mund nga Vixhaja Sena i Dinastisë Sena.

Një mbishkrim në pllakatë bakri nga koha e Vixhaja Senës (mbretëroi në vitet 1097–1160), themeluesi i Dinastisë Sena, u gjet në Barrakpore, në veri të Kalkutës në Bengalin Perëndimor, në vitin 1911. Në atë mbishkrim, Bikramapuri përmendej si kryeqyteti i rajonit. Ai vijoi të ishte kryeqytet përgjatë Dinastisë Sena. Në vitin 1205, pushtuesi turk Bakhtijar Khalxhi e mundi sunduesin e atëhershëm Lakshman Sena në Nadia. Lakshmani u largua për në Bikramapur. Dy djemtë e tij Vishvarup Sena dhe Keshab Sena vijuan të sundonin nga aty deri në vitin 1230. Megjithatë mbishkrimi i pllakatës prej bakri gjatë mbretërimit të tyre nuk e përmend Bikramapurin si kryeqytet.

Një tjetër sundues hindu, Danuxh Rai, mundi një pasues të Keshab Senës dhe filloi të sundonte nga aty. Në fillim të vitit 1280 ai e zhvendosi kryeqytetin në Suvarnagrama (më vonë i quajtur Sonargaon).

Perandori mogul Akbar e bëri Bikramapurin një nga 52 parganat e Sonargaon sarkarit në provincën e Bengalit gjatë reformave të tij administrative në vitet 1572–1580. Gjatë kohës së tij, Çand Rai dhe Kedar Rai ishin zamindarë të Bikramapurit. Në ekspeditat kundër bara-bhuijanëve, guvernatori mogul Man Singh e vrau Kedar Rain në fillim të viteve 1600.

Në periudhën pas Aurangzebit, gjatë kohës së Murshid Kuli Khanit, Bikramapuri u nda në tetë talukë – Bhagjakuli, Srinagari, Maixhpara, Sinhapara, Taltala, Siraxhdikhani, Louhaxhongu dhe Baligaoni. Secili taluk përfaqësohej nga një zamindar. Muhamad Azim Khani u bë zamindari i Louhaxhongut, duke mbajtur titullin "Khan Bahadur". Gobinda Prasad Roj u bë zamindar i Maixhparës.

Historia e arkeologjike
Bikramapur Vihara është një nga tridhjetë viharat e ndërtuara nga perandori Dharmapala gjatë mbretërimit të tij rreth vitit 820 si perandori i dytë i Perandorisë Pala. Ajo është e lidhur me Atiśan, një figurë e rëndësishme e Budizmit tibetian. Gjatë kohës së Atiśës, ky rajon ishte qendra arësimore e Budizmit ku studionin 8,000 studentë dhe profesorë në Bikrampur nga vende si Kina, Tibeti, Nepali dhe Tailanda.

Zbulimi u shpall më 23 mars 2013, pas katër vitesh gërmime të zhvilluara bashkarisht nga Agrasar Bikrampur Foundation, një organizatë socio-kulturore vendore dhe Departamenti i Arkeologjisë së Universitetit Xhahangirnagar. Gërmimet u financuan nga Ministria e Çështjeve Kulturore të Bangladeshit.

Më 23 mars 2013, Drejtori i gërmimeve arkeologjike dhe Kërkimeve në rajonin e Bikramapurit, deklaroi zbulimin e kësaj vihare budiste 1000-vjeçare. Deri në mars 2013 u zbuluan mbi 100 statuja dhe idhuj të çmuar. Nga vihara kryesore deri tani janë gërmuar pesë dhoma murgjish me përmasa  me . Megjithatë, përmasat e sakta të manastirit nuk mund të përllogariten akoma.

Shiko gjithashtu
 Nateshvar Deula
 Bikramapuri
 Somapura Mahavihara
 Budizmi në Bangladesh
 Lista e vendeve arkeologjike në divizionin e Dhakës
 Historia e Bangladeshit

Referime

Bibliografia
















Lidhje të jashtme

 Historical Bikrampur

Kategoria:Ndërtesa të përfunduara në shekullin IX
Kategoria:Atraksione turistike në Bangladesh
Kategoria:Manastire budiste
Kategoria:Arkeologji
Kategoria:Universitete